Toto se ‘Africa’ speel vir nou vir altyd in die woestyn | Maroela Media
Max Siedentopf se “Toto Forever” (Foto: Max Siedentopf)
Die Namibwoestyn in suidelike Afrika is nie so stil soos wat jy gedink het nie, danksy ŉ nuwe kunsuitstalling wat Toto se bekende liedjie, “Africa” herhaaldelik sal bly speel, berig NPR.
Max Siedentopf, ŉ Duits-Namibiese kunstenaar, het sy kunsuitstalling “Toto Forever” genoem. Dit is in Desember 2018 onthul. Danksy ses luidsprekers, ŉ MP3-speler met net die een liedjie en sonkrag, sal die liedjie “vir ewig bly speel”, aldus die kunstenaar.
Siedentopf het aan NPR gesê sy belangstelling is geprikkel deur hernude blootstelling aan die liedjie op verskeie sosialemediaplatforms. “Ek wou hulde bring aan die liedjie en fisies ‘Africa’ in Afrika uitstal. Die Namib, die oudste woestyn in die wêreld, was die perfekte ligging.”
Die kunstenaar het nie bekend gemaak waar presies die uitstalling geleë is nie – jy sal self die woestyn moet fynkam. Intussen kan jy darem hier sien hoe dit lyk en klink:
hahahahahaah is SA sal daardie liedjie gou stil raak …
eers bemors plastiek die hele wereld en nou …….
Vir ewig? Seker tot die eerste stofstorm
Ek wonder hoeveel navorsing daar gedoen is t.o.v. versteuring van omgewing/ natuurlewe voordat die goedkeuring (?) hiervoor afgestaan is?
Ek dink dit belemmer die mooie natuurskoon, wat sal volgende in die mooie Namib verskyn.. Hierdie kunstenaar is van sy sinne beroof en prober dit vind in tegnologiese-gestremdheid wat hy ‘kuns’ noem..
Dis nou gekheid. Die bekoring van die Namib is juis die stilte. As ek onverwags op daai lawaai moet afkom, gaan dit vinnig stil raak…